Պատասխան. Եբրայեցիս 12.1-ում ասում է. «Ուստի մենք էլ, որ մեզ շրջապատած վկաների այսքան բազմութիւն ունենք...»: «Վկաների բազմութիւնը» ոմանք հասկանում են իբրեւ երկնքից ցած՝ մեզ նայողների: Սա ճիշտ մեկնութիւն չէ: Եբրայեցիս 11 գլուխը յիշատակում է շատերի, որոնց Աստուած գովում է իրենց հաւատքի համար: Ահա սրանք են «վկաների բազմութիւնը»: «Վկաներ» ոչ այն առումով, որ դիտում են մեզ, այլ առաւելապէս որ օրինակ են մեզ համար: Նրանք վկաներ են Քրիստոսի, Աստուծոյ եւ ճշմարտութեան: Եբրայեցիս 12.1-ը շարունակում է. «...դէն գցենք ամէն ծանրութիւն եւ մեզ դիւրաւ պաշարող մեղքը եւ համբերութեամբ վազենք մեր առջեւի ասպարէզի ընթացքը»: Մեզնից առաջ եղած քրիստոնեաների հաւատքն ու ջանասիրութիւնը տեսնելով պէտք է ոգեշնչուենք նրանց օրինակին հետեւելու: